<classify> Aidha, sekta hiyo kwa barani Afrika imekua kwa kiwango cha asilimia 4.6 ikilinganishwa na asilimia 5.4 katika nchi zilizoendelea huku Tanzania ikikua kwa asilimia 7.6.Hayo yalielezwa Dar es Salaam na Mtaalamu wa Masuala ya Kiuchumi wa Kimataifa, Laura Paez wakati akizungumzia uzinduzi wa ripoti ya Shirika la Kimataifa linaloshughulikia Maendeleo ya Biashara UNCTAD ambayo imezinduliwa jana Geneva nchini Uswisi.Ripoti hiyo ilikuwa na kauli mbiu iliyojulikana kama Kufungua uwezo wa Afrika katika Huduma za Biashara kwa ajili ya kukuza Uchumi na Maendeleo.Akizungumza, Laura alisema sekta ndogo za huduma zilizokua kwa kasi zaidi zilikuwa usafiri, uhifadhi na mawasiliano ambapo katika Bara la Afrika iliongoza ukuaji wa pato la Taifa katika nchi 30 kati ya 54 katika kipindi cha 20092012.Kati ya nchi 45 ambapo pato la sehemu kubwa lilipanda, 30 zilipata tatizo la kupungua kwa uzalishaji viwandani kuanzia kipindi cha mwaka 20012004 hadi kipindi cha 20092012.Kuhusu sekta ya huduma nchini Tanzania alisema mbali na kuchangia kukua kwa uchumi, lakini mipango mingi ya maendeleo ya taifa inataja huduma za biashara kama chombo cha maendeleo lakini kushindwa kuhusisha mipango iliyopo ya kikanda au kanuni kuhusu huduma katika mazingira ya jumuiya zao za kiuchumi katika kanda.  <topic>: UCHUMI 